Document ID: 32007D0349

KOMISSION PÄÄTÖS,
tehty 15 päivänä toukokuuta 2007,
maksusitoumusmäärärahojen jäsenvaltiokohtaisen alustavan jaon vahvistamisesta Euroopan alueellinen yhteistyö -tavoitteen osalta kaudella 2007-2013 tehdyn päätöksen 2006/609/EY muuttamisesta Bulgarian ja Romanian osalta
(tiedoksiannettu numerolla K(2007) 2047)
(2007/349/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11 päivänä heinäkuuta 2006 annetun neuvoston asetuksen (EY) N:o 1083/2006 (1) ja erityisesti sen 18 artiklan 2 kohdan,
sekä katsoo seuraavaa:
(1)
Komissio vahvisti päätöksellä 2006/609/EY (2) maksusitoumusmäärärahojen jäsenvaltiokohtaisen alustavan jaon Euroopan alueellinen yhteistyö -tavoitteen osalta kaudella 2007-2013.
(2)
Bulgarian ja Romanian Euroopan unioniin liittymisen vuoksi kyseisille jäsenvaltioille olisi vahvistettava maksusitoumusmäärärahojen alustavat määrät niille alueille, jotka voivat saada rakennerahoitusta Euroopan alueellinen yhteistyö -tavoitteen perusteella.
(3)
Sen vuoksi päätöstä 2006/609/EY olisi muutettava.
(4)
Selvyyden ja oikeusvarmuuden vuoksi tätä päätöstä olisi sovellettava Bulgarian ja Romanian liittymispäivästä alkaen,
ON TEHNYT TÄMÄN PÄÄTÖKSEN:
1 artikla
Korvataan päätöksen 2006/609/EY liite tämän päätöksen liitteellä.
2 artikla
Tätä päätöstä sovelletaan 1 päivästä tammikuuta 2007.
3 artikla
Tämä päätös on osoitettu kaikille jäsenvaltioille.
Tehty Brysselissä 15 päivänä toukokuuta 2007.

Labels: 2
19
5
18
15